جنوبی آذربایجان درگیلری

تبریزده ایلک مطبعه نین قورولماسینین (سربی چاپ 1196 گونش ایلی – 1233 قمری؛ داش باسماسی 1203 شمسی-1240 قمری)، عمومیته ایران مطبوعاتینین یاییمیندا  بؤیوک رولو  اوْلموشدور. آذربایجان خاستگاه روزنامه نگاری نوین در ایرانبررسی اجمالی تاریخ روزنامه‌های آذربایجان از 1230 تا 1380، موسی مجیدی، کتابداری، دفتر 37 1380
 گونئی آذربایجان قزئت‌لری نین تاریخی 
 1228 -اینجی ایل‌دن 1300-اونجو ایله قدر 

گونئی آذربایجانین ایلک قزئتی، "زارزاریت باهرا" (ایشیق‌لیق شوعاسی) ایمیش. بو درگی 1265 دانشنامه مطبوعات آذربایجان بررسی عنوان یک کتاب، سید فرید قاسمی، رسانه، سال هفتم شماره چهارم، ص 111 (بعضی قایناق‌لاردا 1267 ه.ق دانشنامه مطبوعات آذربایجان، سعید جلیلی، انتشارات مهد آزادی، تبریز 1375) ایلینده نشره باشلاییر. 1260-اینجی ایل‌لری‌نین سونوندا قزئت‌لرین سایی 7 قزئته چاتیر. 1270 –اینجی ایل‌لرده بونلارین سایی 9 قزئت‌دیر و بوتونلوک‌له مشروطه فرمانی اعلان اولان زاماناجان 14 قزئت گونئی آذربایجان‌دا یاییلیب‌میش.

مشروطه اینقیلابی‌ندان (1284 شمسی، 14 جمادی الثانی 1324 قمری) قزئت‌لرین یاییلماسی گئنیش میقیاس‌دا آرتیر و اونلارین سایی 1280 –اینجی ایل‌لرده 84 قزئت و 1284 –دونجو ایلدن 1300 ایلینه‌جن 90 قزئته آرتیر.

 رضاخان زامانی 
رضاخانین حکومتی زامانیندا، ایستیبدادین گئنیشلشمه‌سی‌له قزئت‌لرین سایی آزالیر. 1300-اونجو ایل‌دن 1320 یه‌جن بوتونلوک‌ده 23 قزئت یاییلیر و 1310-اونجو ایل‌لری‌نین سونلاریندا ان آشاغی حددینه یانی 5 قزئته یئنیر.

 1320-دن 1332-اینجی ایله قدر 
ایکینجی دونیا موحاریبه‌سیندن سونرا موتتفیق‌لر ایرانا گیریب و ریضاشاه ایشدن کانارا قویولور. بو تاریخ‌دن قزئت یایماق بویوک سورعت‌له گئنیشلشیر. گونئی آذربایجان‌دا یاییلان درگی‌لر 1320-اینجی ایل‌لرده 84 و 1320 دن 1332 ایل‌لری آراسیندا 110 قزئته آرتیر. بو  دووره آذربایجان درگی‌لرینین ان اوغورلو دوورلریندیر.

 1332-دن 1375-ه قدر 
1325-اینجی ایل‌ده، گونئی آزبایجانین ایشقالیندان سونرا و همچینین دوکتور موصددیق‌ین نخست‌وزیرلییندن سونرا درگی‌لرین یاییلماسی دایاندیریلیر و بیر روکود وضعیت حاکیم اولور. 1332-اینجی ایل‌دن 1357 –اینجی ایله‌قدر قزئت‌لرین سایی ان آشاغی حدده یئنیر بئله کی 1340-ایل‌لرده گونئی‌ده تکجه بیر دنه یئنی درگی ایشه باشلاییر و بوتونلوک‌ده بو 1332 –اینجی ایل‌دن 1357-اینجی ایله‌جن بوتون یایلمیش درگی‌لرین سایی 7 دنه‌دیر.
 1375-دن 1376-اینجی ایله قدر 
ایسلام اینقیلابیندان سونرا (1357-اینجی ایل) یئنی‌دن قزئت یایماق گئنیشلنیر و 1357-اینجی ایل‌دن 1361-اینجی ایله‌جن 30 قزئت گونئی آذربایجان یاییلیر. 1361-اینجی ایل‌دن آزادلیق‌لار آزالیر و 1360-اینجی ایل‌لرده تکجه 15 قزئته یاییلماغا ایجازه وئریلیر. بوتونلوک‌ده 1361-اینجی ایل‌دن 1376-اینجی ایله‌جن 22 دنه یئنی قزئت یاییلیرمیش.

1376-اینجی ایل‌دن 1380-اینجی ایله‌جن یئنی‌دن آزادلیق‌لار گئنیش‌لشیر و دورد ایل عرضینده 21 یئنی قزئت یاییلماغا باشلاییر.

 قایناق‌لار 

 بیرده باخ 
گونئی آذربایجان

بؤلمه:جنوبی آذربایجان قزئتلری
بؤلمه:درگی